 

**ΤΡΟΠΟΠΟΙΗΣΗ ΠΡΟΓΡΑΜΜΑΤΟΣ**

**Μ. ΣΑΒΒΑΤΟ 15/04/23**

**………………………………….**

**18:00**  |  **Ειδήσεις/Δελτίο στη Νοηματική – Αθλητικά-Καιρός**

**19:00** **|** **Η Παναγία Των Παρισίων **

[Notre Dame De Paris]

**Η κινηματογραφική μεταφορά του κλασσικού αριστουργήματος παραγωγής Γαλλίας /Ιταλίας 1956, διάρκειας 115΄.**

Σκηνοθεσία: Jean Delannoy

Πρωταγωνιστούν: Gina Lollobrigida, Anthony Quinn

**Υπόθεση:** Στο Παρίσι του Μεσαίωνα, στη σκιά του καθεδρικού ναού, η όμορφη χορεύτρια Εσμεράλντα προκαλεί καρδιές και λάγνα βλέμματα. Οι ζητιάνοι και οι απατεώνες της φτωχογειτονιάς του Παρισιού, ο ποιητής Γκρίνγκοϊρ και ο Φοίβος, ο λοχαγός της φρουράς, την περιτριγυρίζουν και τη θαυμάζουν. Ο φοβερός αλχημιστής Κλοντ Φρολ είναι έτοιμος να διαπράξει εγκλήματα για χάρη της. Όταν τίθεται υπό υποψία και καταδικάζεται στο βασανιστήριο, η Εσμεράλντα σώζεται από τον κωδωνοκρούστη της Παναγίας των Παρισίων, τον Κουασιμόδο, ένα τερατώδες ον που θα την αγαπήσει και θα την προστατεύσει μέχρι να ενωθούν επιτέλους στο θάνατο.

**21:00 | Ρέκβιεμ για τη Σμύρνη [Ε] **

**Μαγνητοσκοπημένη συναυλία στο Φεστιβάλ Επταπυργίου, (2022), διάρκειας 68’.**

Σε παγκόσμια πρώτη, το συμφωνικό έργο, «Ρέκβιεμ για τη Σμύρνη», ανάθεση του Κέντρου Πολιτισμού Περιφέρειας Κεντρικής Μακεδονίας στον συνθέτη Γιώργο Εμμανουήλ Λαζαρίδη. Βασίζεται σε αποσπάσματα από την ποιητική συλλογή «Μυθιστόρημα» του Γιώργου Σεφέρη και σε ρυθμούς και μελωδίες της μικρασιατικής παράδοσης με τη συμμετοχή κορυφαίων Ελλήνων λυρικών.

Το έργο ακολουθεί την μορφή του παραδοσιακού θρησκευτικού Ρέκβιεμ, αλλά ουσιαστικά αποτελεί ένα ορατόριο μνήμης το οποίο, περνώντας μέσα από την πικρή γεύση της απώλειας,

της νοσταλγίας και την επίγνωσης, αφήνει το δρόμο ανοιχτό στην ελπίδα για ένα φωτεινό μέλλον.

Μια παραγωγή του Κέντρου Πολιτισμού της Περιφέρειας Κεντρικής Μακεδονίας που έκανε πρεμιέρα στις 4 Ιουλίου 2022 στο ΦΕΣΤΙΒΑΛ ΕΠΤΑΠΥΡΓΙΟΥ.

**Κρατική Ορχήστρα Θεσσαλονίκης**

**Μουσική Διεύθυνση: Μιχάλης Οικονόμου**

**Μικτή Χορωδία Θεσσαλονίκης**

**Διεύθυνση: Μαίρη Κωνσταντινίδου**

**Πιάνο: Γ.Ε.Λαζαρίδης**

**Ηλεκτρική κιθάρα: Βαγγέλης Τσοτρίδης**

**Σοπράνο: Βασιλική Καραγιάννη**

**Μέτζο: Μαίρη- Έλεν Νέζη**

**Τενόρος: Γιάννης Χριστόπουλος**

**Μπάσος: Κώστας Κατσάρας**

**Αφηγήτρια: Έφη Σταμούλη**

**Για την ΕΡΤ3:**

**Σκηνοθεσία: Τηλέμαχος Κοεμτζόπουλος**

**Διεύθυνση Παραγωγής: Δημήτρης Φράστανλης**

**Μοντάζ: Αναστασία Δασκαλάκη**

**22:10** |  **Ιερά Μονοπάτια-Β΄ΚΥΚΛΟΣ [Ε] **

**Ντοκιμαντέρ παραγωγής ΕΡΤ3 2009-2010, διάρκειας 48΄.**

Τα ιερά προσκυνήματα, τόποι ευλογίας, δεν τοποθετούνται μόνο στο χώρο και στο χρόνο που τα ανέδειξε και τα περιβάλλει, αλλά και σε μια άλλη διάσταση εκείνης του επικοινωνιακού στοιχείου με το Θείο. Η εκπομπή δεν στοχεύει να προβάλλει τα δομικά συστατικά της αρχιτεκτονικής των ιστορικών μνημείων απλά ως μουσειακά εκθέματα, αλλά επιχειρεί να μεταδώσει το βίωμα της αποκάλυψης της κοινωνίας με το Θεό, μέσα από την καταγραφή της διηνεκούς σχέσης του προσώπου και του θείου στο χρόνο. Τα «Ιερά μονοπάτια» απευθύνονται στο σύγχρονο άνθρωπο που συντάσσεται τον κόσμο της ύλης αλλά παράλληλα επιθυμεί την είσοδο του στον κόσμο του πνεύματος, μέσα όμως από μια σύγχρονη ματιά, τη ματιά κάθε καρδιάς διψασμένης για πνευματικότητα στην εποχή της ψηφιακής πληροφορίας.

Σκηνοθεσία : Γιάννης Λάμπρου. Εκτέλεση παραγωγής : «ΗΔΥΜΕΛΟΝ»

**Επεισόδιο 19ο : Ιεροσόλυμα – Το Άγιο Φως – Άγιοι Τόποι**

**………………………………….**

**[μετάδοση της συναυλίας *Ρέκβιεμ για τη Σμύρνη* στις 21:00. Η ξένη ταινία αλλάζει ώρα μετάδοσης και μεταφέρεται στις 19:00. Οι μεταμεσονύχτιες μεταδόσεις μένουν ως έχουν]**